CELEX: C2006/326/18
Language: sk
Date: 2006-12-30 00:00:00
Title: Vec C-120/05: Rozsudok Súdneho dvora (tretia komora) z  9. novembra 2006 (návrh na začatie prejudiciálneho konania, ktorý podal Finanzgericht Hamburg – Nemecko) – Heinrich Schulze GmbH & Co. KG i.L./Hauptzollamt Hamburg-Jonas (Vývozné náhrady — Podmienky priznania — Vývozné vyhlásenia — Absencia listinných dôkazov — Použitie iných spôsobov dokazovania)

30.12.2006   
            
            
               SK
            
            
               Úradný vestník Európskej únie
            
            
               C 326/9
            
         Rozsudok Súdneho dvora (tretia komora) z 9. novembra 2006 (návrh na začatie prejudiciálneho konania, ktorý podal Finanzgericht Hamburg – Nemecko) – Heinrich Schulze GmbH & Co. KG i.L./Hauptzollamt Hamburg-Jonas
   (Vec C-120/05) (1)
   
   (Vývozné náhrady - Podmienky priznania - Vývozné vyhlásenia - Absencia listinných dôkazov - Použitie iných spôsobov dokazovania)
   (2006/C 326/18)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Hamburg
   Účastníci konania pred vnútroštátnym súdom
   
      Žalobkyňa: Heinrich Schulze GmbH & Co. KG i.L.
   
      Žalovaný: Hauptzollamt Hamburg-Jonas
   Predmet veci
   Návrh na začatie prejudiciálneho konania – Finanzgericht Hamburg – Výklad článku 7 ods. 2 tretieho pododseku nariadenia Komisie ES č. 1222/94 z 30. mája 1994, ktoré stanovuje spoločné podrobné pravidlá pre uplatňovanie systému priznávania vývozných náhrad za určité poľnohospodárske výrobky vyvážané vo forme tovaru, na ktorý sa nevzťahuje príloha II Zmluvy ES, a kritériá na stanovenie výšky týchto náhrad [neoficiálny preklad] (Ú. v. ES L 136, s. 5) – Nemožnosť výrobcu predložiť príslušným orgánom na podporu svojho vyhlásenia všetky dokumenty a informácie, ktoré tieto orgány považujú za vhodné – Zničenie dokumentov vyššou mocou – Možnosť použitia iných dôkazných prostriedkov
   Výrok rozsudku
   Článok 7 ods. 1 tretí pododsek nariadenia Komisie (ES) č. 1222/94 z 30. mája 1994, ktoré stanovuje spoločné pravidlá pre uplatňovanie systému priznávania vývozných náhrad za určité poľnohospodárske výrobky vyvážané vo forme tovaru, na ktorý sa nevzťahuje príloha II Zmluvy ES, a kritériá na stanovenie výšky týchto náhrad [neoficiálny preklad] v znení nariadenia Komisie (ES) č. 229/96 zo 7. februára 1996 sa má vykladať v tom zmysle, že toto ustanovenie nebráni tomu, aby vývozca v prípade, že v dôsledku prípadu vyššej moci nemôže na podporu svojho vývozného vyhlásenia poskytnúť listinný dôkaz o množstvách výrobkov skutočne použitých na výrobu vyvezeného tovaru, poskytol dôkaz iným spôsobom. Vnútroštátne orgány posúdia tento iný spôsob dokazovania podľa vnútroštátneho práva, avšak s tou podmienkou, že tieto pravidlá neovplyvnia ani pôsobnosť, ani účinnosť práva Spoločenstva. Ak je žiadosť podaná v rámci zjednodušeného postupu podľa článku 3 ods. 2 tretieho pododseku tohto nariadenia, vnútroštátnym orgánom prináleží, aby na tieto účely zohľadnili aj dokumenty, ktoré si už s vývozcom vymenili.
   
      (1)  Ú. v. EÚ C 143, 11.6.2005.